CELEX: 62008TJ0201
Ochranná známka Spoločenstva
Námietkové konanie
Prihláška slovnej ochrannej známky Spoločenstva Seroslim
Skoršia slovná ochranná známka Spoločenstva SEROSTIM
Relatívny dôvod zamietnutia
Pravdepodobnosť zámeny
Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009]

Žaloba podaná proti rozhodnutiu druhého odvolacieho senátu ÚHVT zo 6. marca 2008 (vec R 805/2007‑2) týkajúcemu sa námietkového
konania medzi Ares Trading SA a Market Watch Franchise & Consulting, Inc.
Údaje týkajúce sa veci
Prihlasovateľ ochrannej známky Spoločenstva:
Market Watch Franchise & Consulting, Inc.
Prihlasovaná ochranná známka Spoločenstva:
slovná ochranná známka Seroslim pre tovary a služby v triedach 3, 5 a 35 – prihláška č. 4113321
Majiteľ ochrannej známky alebo označenia, ktoré je základom námietky:
Ares Trading SA
Ochranná známka alebo označenie, ktoré je základom námietky:
slovná ochranná známka SEROSTIM pre tovary v triede 5 (ochranná známka Spoločenstva č. 2405694)
Rozhodnutie námietkového oddelenia:
vyhovenie námietke vo vzťahu ku všetkým tovarom v triede 5 a vo vzťahu k „mydlám, vlasovým vodičkám a prostriedkom na čistenie
zubov“ v triede 3
Rozhodnutie odvolacieho senátu:
zamietnutie odvolania
Výrok
1.
Žaloba sa zamieta.
2.
Market Watch Franchise & Consulting, Inc., je povinný nahradiť trovy konania.